са разположени в номиналната проектна позиция, посочена от производителя на превозното средство за възрастен пътник от мъжки пол 50-ти процентил, или в най-горната позиция, ако не е налична такава проектна позиция.
 5.1.2.
 Регулируеми кормилни колела
 5.1.2.1.
 Регулираното кормилно колело се регулира на най-високото геометрично положение за управление, като се отчитат всички налични позиции за регулиране на наклона и отстоянието. (2)
 5.1.3.
 Регулируеми педали
 5.1.3.1.
 Всички регулируеми педали се поставят в най-предно работно положение (т.е. към предната част на превозното средство).
 6. ПРОЦЕДУРА ЗА ОПРЕДЕЛЯНЕ НА ПОЛОЖЕНИЕТО НА ИЗПИТВАНЕ НА РЕГУЛИРУЕМА ВЪЗГЛАВНИЦА НА СЕДАЛКА
 6.1.
 За измерване и регистриране на настройките, направени при възглавници, оборудвани с регулатори за надлъжно (напред/назад) и/или вертикално наместване на възглавница на седалката, се използва базова точка на възглавницата на седалката (SCRP).
 6.2.
 SCRP следва да е разположена върху част от страничната конструкция или носещата рамка на възглавницата на седалката, чието положение не се променя по отношение на възглавницата на седалката.
 6.3.
 За измерване и отчитане на ъгловите корекции, направени за регулиране на възглавниците на седалките, се използва базова линия на възглавницата на седалка.
 6.4.
 За възглавници на седалки с регулиране на ъгъла точката SCRP следва да се избира възможно най-близо до оста на въртене (т.е. в задната част) на носещата конструкция на възглавницата на седалката.
 6.5.
 Позицията на регулиране на възглавницата на седалката, върху която трябва да се монтира манекенът, се определя чрез последователно изпълнение (когато е приложимо за конструкцията на седалката) на стъпките, посочени в точки 6.6—6.13 от настоящото приложение, като изпитваното превозно средство е в положението за измерване, определено в съответствие с точка 3 от настоящото приложение.
 6.6.
 SCRP се привежда в най-горната вертикална позиция, като се използва устройството за регулиране на седалката, преместващо я основно по вертикалата.
 6.7.
 SCRP се привежда в най-задната позиция, като се използва устройството за регулиране на седалката, преместващо я основно напред/назад.
 6.8.
 Определя се и се записва (чрез измерване на ъгъла на базовата линия на възглавницата на седалката) пълният ъглов диапазон на регулиране на наклона на възглавницата и се задава само чрез регулаторите, чрез които основно се регулира наклонът на възглавницата, ъгъл, възможно най-близък до средната стойност на диапазона.
 6.9.
 SCRP се привежда в най-ниската вертикална позиция, като се използва устройството за регулиране на седалката, преместващо я основно по вертикалата. Проверява се дали възглавницата на седалката все още е в най-задната позиция на седалката и, ако е необходимо, се привежда в това положение. Записва се надлъжната позиция (по оста Х) на SCRP в базовата координатна система на превозното средство.
 6.10.
 SCRP се привежда в най-предната позиция, като се използва устройството за регулиране на седалката, преместващо я основно напред/назад. Записва се надлъжната позиция (по оста Х) на SCRP в базовата координатна система на превозното средство.
 6.11.
 Определя се позицията (по оста X на превозното средство) на вертикална напречна равнина на 20 mm зад точка, намираща се по средата между позициите по надлъжната ос (X), измерени съгласно точки 6.9 и 6.10 по-горе (т.е. 20 mm зад средната точка).
 6.12.
 Като се използва устройството за регулиране на седалката, преместващо я основно